CELEX: 32011D0388
Language: hu
Date: 2011-06-29 00:00:00
Title: 2011/388/EU: A Bizottság végrehajtási határozata ( 2011. június 29. ) a bulgáriai ragadós száj- és körömfájás elleni egyes védekezési intézkedésekről szóló 2011/44/EU határozat módosításáról (az értesítés a C(2011) 4573. számú dokumentummal történt)  EGT-vonatkozású szöveg

1.7.2011   
            
            
               HU
            
            
               Az Európai Unió Hivatalos Lapja
            
            
               L 173/10
            
         A BIZOTTSÁG VÉGREHAJTÁSI HATÁROZATA
   (2011. június 29.)
   a bulgáriai ragadós száj- és körömfájás elleni egyes védekezési intézkedésekről szóló 2011/44/EU határozat módosításáról
   (az értesítés a C(2011) 4573. számú dokumentummal történt)
   (EGT-vonatkozású szöveg)
   (2011/388/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   mivel:
   
               (1)
            
            
               2011 januárjában Bulgáriában megerősítették, hogy egy vaddisznóban, valamint számos esetben haszonállatokban is ragadós száj- és körömfájás előfordulását észlelték. Bulgária erre való tekintettel a ragadós száj- és körömfájás elleni védekezésre irányuló közösségi intézkedésekről szóló, 2003. szeptember 29-i 2003/85/EK tanácsi irányelvben (3) foglaltak szerint intézkedéseket tett.
            
         
               (2)
            
            
               Ezen túlmenően a Bizottság a Bulgária által hozott védekezési intézkedések megerősítésére elfogadta a bulgáriai ragadós száj- és körömfájás elleni egyes védekezési intézkedésekről szóló, 2011. január 19-i 2011/44/EU határozatot (4), amelyet 2011. június 30-ig kell alkalmazni.
            
         
               (3)
            
            
               A 2011/44/EU határozat I. mellékletében felsorolja Bulgária azon területeit, amelyeken igazoltan előfordult a ragadós száj- és körömfájás. Az e területeket körülvevő területeket a határozat II. melléklete tartalmazza. A 2011/44/EU határozatban előírt védekezési intézkedések eltérnek aszerint, hogy az adott terület a határozat I. mellékletében vagy II. mellékletében került-e felsorolásra.
            
         
               (4)
            
            
               A 2011/44/EU határozat I. mellékletében jelenleg Burgasz megye szerepel, II. melléklete pedig Kardzsali, Haszkovo, Jambol, Szliven, Sumen és Várna megyét sorolja fel.
            
         
               (5)
            
            
               Tekintettel arra, hogy Bulgáriától 2011. április 7. óta a ragadós száj- és körömfájás új előfordulásáról semmilyen új bejelentés nem érkezett, valamint az I. és a II. mellékletben felsorolt területeken végrehajtott megfigyelés sem tárt fel ragadósszáj- és körömfájás-fertőzést a ragadós száj- és körömfájásra fogékony állatfajokhoz tartozó háziállatok körében, helyénvaló csökkenteni a 2011/44/EU határozat I., illetve II. mellékletében szereplő, korlátozás alá vont területek számát.
            
         
               (6)
            
            
               A 2003/85/EK irányelv XVIII. melléklete B. része 4.g) pontjának megfelelően a vadon élő állatok ragadós száj- és körömfájás vírusával való fertőzöttségének kizárására szolgáló megfigyelést addig nem lehet elvégezni, amíg legalább az anyai eredetű ellenanyagok ki nem ürülnek a területen a betegség első előfordulásának 2011. januári bejelentését követően született, a ragadós száj- és körömfájásra fogékony vadon élő állatokból.
            
         
               (7)
            
            
               Ezért 2011. szeptember 30-ig meg kell hosszabbítani a 2011/44/EU határozatban előírt intézkedések alkalmazási időszakát.
            
         
               (8)
            
            
               A 2011/44/EU határozatot tehát ennek megfelelően módosítani kell.
            
         
               (9)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2011/44/EU határozat a következőképpen módosul:
   
               1.
            
            
               A 16. cikkben a „2011. június 30-ig” szöveg helyébe a „2011. szeptember 30-ig” szöveg lép.
            
         
               2.
            
            
               Az I. és a II. melléklet helyébe e határozat mellékletének szövege lép.
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2011. június 29-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 395., 1989.12.30., 13. o.
   
      (2)  HL L 224., 1990.8.18., 29. o.
   
      (3)  HL L 306., 2003.11.22., 1. o.
   
      (4)  HL L 19., 2011.1.22., 20. o.
   
      MELLÉKLET
      „
            I. MELLÉKLET
            Bulgáriában Burgasz megyében a következő területek:
            
                        a)
                     
                     
                        Malko Tarnovo és Carevo település;
                     
                  
                        b)
                     
                     
                        Szredec településnek a következőktől délre eső része:
                        
                                    i.
                                 
                                 
                                    a 42°18′19.82″N / 27°17′12.11″E koordináták által meghatározott pont, ahol a Gabarból (Szozopol település) Dracsevóba (Szredec település) vezető helyi út eléri Szredec település közigazgatási határát;
                                 
                              
                                    ii.
                                 
                                 
                                    a helyi út az i. pontban meghatározott ponttól Dracsevó felé, Dracsevó falu, majd az úton tovább Dracsevó északi részétől a 79. számú főút és az 53. számú főút Szredec falu keleti részén található kereszteződéséig;
                                 
                              
                                    iii.
                                 
                                 
                                    az 53. számú főútnak a ii. pontban meghatározott kereszteződéstől a Belilába vezető helyi úttal való kereszteződéséig tartó szakasza, amely Szredec északi határát alkotja;
                                 
                              
                                    iv.
                                 
                                 
                                    a helyi út a iii. pontban meghatározott, az 53. számú főúttal Szredecben található kereszteződésétől, nyugat felé Belila faluig, majd az útnak a Szredecka folyó felett átívelő hídjáig Prohod falutól nyugatra, Prohod falut is beleszámítva;
                                 
                              
                                    v.
                                 
                                 
                                    a Szredecka folyó a Prohodból Bisztrecbe vezető helyi úttal való kereszteződésétől addig a pontig, ahol a folyónak az Oman faluba (Bolyarovó település) vezető ága eléri Bolyarovó település határát a 42°16′57.78″N / 26°57′33.54″E koordináták által meghatározott ponton.
                                 
                              
                  
         
            II. MELLÉKLET
            Bulgáriában a következő területek:
            
                        1.
                     
                     
                        Burgasz megyében:
                        
                                    a)
                                 
                                 
                                    Szozopol és Primorszko település;
                                 
                              
                                    b)
                                 
                                 
                                    Szredec településnek a következőktől északra eső része:
                                    
                                                i.
                                             
                                             
                                                a 42°18′19.82″N / 27°17′12.11″E koordináták által meghatározott pont, ahol a Gabarból (Szozopol település) Dracsevóba (Szredec település) vezető helyi út eléri Szredec település közigazgatási határát;
                                             
                                          
                                                ii.
                                             
                                             
                                                a helyi út az i. pontban meghatározott ponttól Dracsevó felé, Dracsevó falu, majd az úton tovább Dracsevó északi részétől a 79. számú főút és az 53. számú főút Szredec falu keleti részén található kereszteződéséig;
                                             
                                          
                                                iii.
                                             
                                             
                                                az 53. számú főútnak a ii. pontban meghatározott kereszteződéstől a Belilába vezető helyi úttal való kereszteződéséig tartó szakasza, amely Szredec északi határát alkotja;
                                             
                                          
                                                iv.
                                             
                                             
                                                a helyi út a iii. pontban meghatározott, az 53. számú főúttal Szredecben található kereszteződésétől, nyugat felé Belila faluig, majd az útnak a Szredecka folyó felett átívelő hídjáig Prohod falutól nyugatra, Prohod falut is beleszámítva;
                                             
                                          
                                                v.
                                             
                                             
                                                a Szredecka folyó a Prohodból Bisztrecbe vezető helyi úttal való kereszteződésétől addig a pontig, ahol a folyónak az Oman faluba (Bolyarovó település) vezető ága eléri Bolyarovó település határát a 42°16′57.78″N / 26°57′33.54″E koordináták által meghatározott ponton.
                                             
                                          
                              
                  
                        2.
                     
                     
                        Jambol megyében:
                        
                                    a)
                                 
                                 
                                    Sztraldza településnek az 53. számú főúttól délre eső része;
                                 
                              
                                    b)
                                 
                                 
                                    Bolyarovó település.
                                 
                              
                  ”